আজ মঙ্গলবার ভারতীয় সময় ভোর সাড়ে ৪টার দিকে পূর্ব মেদিনীপুর জেলার মহিষাদল থানার হরিবল্লভপুর ও বাদুরের মাঝখানে হুগলি নদীতে ডুবতে শুরু করে ওই বাংলাদেশি জাহাজটি। জানা যায়, হুগলি নদীর অভ্যন্তরে ডুবে থাকা চরে ধাক্কা খেয়ে দুর্ঘটনার কবলে পড়ে জাহাজটি। নদীতে জেগে থাকা চরে ধাক্কা খেয়ে জাহাজের ‘হুইল চেন’ কেটে যাওয়ায় বিকল হয়ে যায় ইঞ্জিন। এরপর জাহাজটি সজোরে ডুবন্ত চরে ধাক্কা খাওয়ায় নিচের দিকের অংশ ফেটে পানি ঢুকতে আরম্ভ করে ভেতরে। ফলে ক্রমশ পানিতে ডুবতে শুরু করে জাহাজটি। ওই সময় হুগলি নদীতে থাকা জেলেরা স্থানীয় পুলিশকে খবর দিয়ে ওই জাহাজে থাকা বাংলাদেশি নাগরিকদের উদ্ধারের কাজ শুরু করে।